CELEX: 31981R0003
Language: el
Date: 1981-01-01 00:00:00
Title: Κανονισμός (ΕΟΚ) αριθ. 3/81 τού Συμβουλίου τής 1ης Ιανουαρίου 1981 περί καθορισμού, γιά τήν περίοδο ζάχαρης 1980/81, τής τιμής τής λευκής ζάχαρης καί τών ελάχιστων τιμών τών τεύτλων, οι οποίες εφαρμόζονται στήν Ελλάδα

Avis juridique important

|

31981R0003

Κανονισμός (ΕΟΚ) αριθ. 3/81 τού Συμβουλίου τής 1ης Ιανουαρίου 1981 περί καθορισμού, γιά τήν περίοδο ζάχαρης 1980/81, τής τιμής τής λευκής ζάχαρης καί τών ελάχιστων τιμών τών τεύτλων, οι οποίες εφαρμόζονται στήν Ελλάδα  

Επίσημη Εφημερίδα αριθ. L 001 της 01/01/1981 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3/81 ΤΟΥ ΣΥΜΒΟΥΛΙΟΥ  της 1ης Ιανουαρίου 1981  περί καθορισμού, για την περίοδο ζάχαρης 1980/81, της τιμής της λευκής ζάχαρης και των ελάχιστων τιμών των τεύτλων οι οποίες εφαρμόζονται στην Ελλάδα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως του 1979, και ιδίως το άρθρο 60,  τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 3455/80 (2), και ιδίως το άρθρο 3 παράγραφος 6, το άρθρο 4 παράγραφος 4 και το άρθρο 28,  την πρόταση της Επιτροπής,  τη γνώμη της Συνελεύσεως (3),  Εκτιμώντας:  ότι το άρθρο 60 περίπτωση β) της πράξεως προσχωρήσεως προβλέπει τη δυνατότητα εφαρμογής της κοινής τιμής στην Ελλάδα για ένα συγκεκριμένο προϊόν, όταν η τιμή της διεθνούς αγοράς για το εν λόγω προϊόν είναι υψηλότερη από την κοινή τιμή, και ότι η περίπτωση αυτή είναι ακριβώς η περίπτωση της ζάχαρης·  ότι ο κανονισμός (ΕΟΚ) αριθ. 1593/80 του Συμβουλίου της 24ης Ιουνίου 1980 περί καθορισμού των τιμών, στον τομέα της ζάχαρης, του αντιπροσωπευτικού ποιοτικού τύπου των ζαχαροτεύτλων καθώς και του συντελεστή υπολογισμού της μέγιστης ποσοστώσεως για την περίοδο ζάχαρης 1980/81 (4) καθόρισε την τιμή παρεμβάσεως της λευκής ζάχαρης για την πλέον πλεονασματική ζώνη της Κοινότητος· ότι ο κανονισμός (ΕΟΚ) αριθ. 1594/80 του Συμβουλίου της 24ης Ιουνίου 1980 περί καθορισμού,γιά την περίοδο ζάχαρης 1980/81, των παράγωγων τιμών παρεμβάσεως, της τιμής παρεμβάσεως για την ακατέργαστη ζάχαρη τεύτλων, των ελάχιστων τιμών των τεύτλων, των τιμών κατωφλίου, του μέγιστου ποσού της συνεισφοράς στην παραγωγή και του ποσού αποδόσεως για την αντιστάθμιση των εξόδων αποθεματοποιήσεως, καθώς και του συντελεστή για τον υπολογισμό της μέγιστης ειδικής ποσοστώσεως (5), καθόρισε τις παράγωγες τιμές παρεμβάσεως για την Κοινότητα των Εννέα·  ότι η ελάχιστη τιμή των τεύτλων, που αναφέρεται στο άρθρο 4 παράγραφος 1 πρώτη περίπτωση του κανονισμού (ΕΟΚ) αριθ. 3330/74, πρέπει να καθορισθεί για κάθε περιφέρεια παραγωγής ζαχαροτεύτλων για την οποία έχει καθορισθεί τιμή παρεμβάσεως· ότι το άρθρο 2 του κανονισμού (ΕΟΚ) αριθ. 1593/80 καθορίζει την ελάχιστη τιμή των τεύτλων για την πλέον πλεονασματική ζώνη· ότι οι ελάχιστες τιμές των ζαχαροτεύτλων που εφαρμόζονται στην Ελλάδα πρέπει να καθορισθούν σύμφωνα με τους κανόνες που εφαρμόζονται στις τιμές των τεύτλων που εφαρμόζονται στην Κοινότητα των Εννέα·  ότι η ειδική κατάσταση της Ελλάδος οδηγεί στην εφαρμογή στις περιφέρειές της, για την περίοδο ζάχαρης 1980/81, της τιμής της λευκής ζάχαρης και των ελάχιστων τιμών των τεύτλων που καθόρισε ο κανονισμός (ΕΟΚ) αριθ. 1594/80 για τις περιφέρειες της Κοινότητος, εκτός από την πλέον πλεονασματική ή εκείνες της Ιταλίας, της Ιρλανδίας και του Ηνωμένου Βασιλείου ή των υπερποντίων γαλλικών διαμερισμάτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο ζάχαρης 1980/81:  α) η τιμή της λευκής ζάχαρης που αναφέρεται στο άρθρο 1 υπό δ) του κανονισμού (ΕΟΚ) αριθ. 1594/80,  β) η ελάχιστη τιμή των τεύτλων που αναφέρεται στο άρθρο 3 παράγραφος 1 υπό γ) και παράγραφος 2 υπό α) του κανονισμού (ΕΟΚ) αριθ. 1594/80,  εφαρμόζονται στις περιφέρειες της Ελλάδος.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιανουαρίου 1981.  Για το Συμβούλιο  Ο Πρόεδρος  D. F. VAN DER MEI  (1) ΕΕ αριθ. L 359 της 31. 12. 1974, σ. 1.  (2) ΕΕ αριθ. L 360 της 31. 12. 1980.  (3) ΕΕ αριθ. C 346 της 31. 12. 1980.  (4) ΕΕ αριθ. L 160 της 26. 6. 1980, σ. 14.  (5) ΕΕ αριθ. L 160 της 26. 6. 1980, σ. 16.